

0877549448

**Доклад**

за дейността на НЧ”Елин Пелин-1903” град Перник

през 2022 г.

Актуално състояние на читалището

 Народно читалище „Елин Пелин-1903” е основано през 1903 г. в град Перник.

 За да съществува и развива дейност са изпълнени условията по чл. 9/8 от Закона на народните читалища.

 Изпълнени са разпоредбите на чл.10, а именно:

Читалището е вписано в регистъра на народните читалища на Министерството на културата под № 890/09.12.2022г.

 Чл.26а /1/ от ЗНЧ е приет на 25.10.2022 г. Културният календар за дейността ни през 2023 г Протокол № 180., и с изходяща поща по № 34/28.10.2022 в Община Перник. Общият брой на регистрираните членове е 160 души.

 По чл.26/1 от ЗНЧ, Настоятелството прие изготвеният отчет за 2022 г. по приходната и разходната му част и протоколно решение № 181/07.03.2023 г., а разпоредбите по чл. 26/2 и неговото изпълнение представяме на Община Перник и изискуемият от Закона на народните читалища срок.

Настоятелството като върховен орган на читалището следи цялостната дейност и дава насоки за нейното развитие. През 2022 г. са проведени 4 заседания, а именно :

* На 31.01.2022г., 26.09.2022г., 25.10.2022г., 07.03.2023г.

За читалище „Елин Пелин-1903”г. 2022 г. беше активна година, изпълнена с много и разнообразни мероприятия. Отново приоритет на читалището беше работата с децата. От опита ни знаем, че когато те напуснат училищната среда, са по-ентусиазирани и креативни. Членовете ни - пенсионери също се обръщаха към нас, с цел да запълнят свободното си време.

Библиотечна дейност

 През 2022 г. читалищната библиотека” продължи да отстоява мястото си на водеща институция в духовния живот на Перник, да се развива като съвременна библиотека с полезна информационна система за обслужване, част от изграждащото се в глобален мащаб информационно общество. Вниманието й беше концентрирано в няколко основни направления:

1. Информационно обезпечаване на читателите, което гарантира възможно най-широк спектър информация във всички области на знание.

2. Разработка на проекти и алтернативни начини за набиране на средства за комплектуване, издателска и културна дейност.

Комплектуването на библиотечните фондове традиционно остава сред основните задачи на библиотеката. Библиотечно-информационното обслужване е немислимо без обогатяването и актуализирането на библиотечните колекции. Това определи основните задачи, по които се работеше през годината:

- увеличаване на екземплярността – художествена и отраслова литература за подръчните фондове;

-увеличаване броя на абонираните периодични издания.

Изпълнявайки поставените цели, се положиха усилия максимално да се реализират набавянето на различни по вид носители на информация по двата традиционни начина – дарение, покупка. Новопостъпилите библиотечни единици са 114 тома.

 Екземплярността продължава да се движи около минималните си стойности, въпреки лекото й увеличение за отделни издания. Липсата на достатъчна екземплярност в течение на времето е довело до остаряване на фондовете им. Всичко това дава своето отражение върху “движението” на читателския поток

 Ето и някои статистически данни :

 През 2022 година фонда на библиотеката достигна 74212ед.

|  |  |
| --- | --- |
| Набавени книги |  114 б.ед. |
| Читателски посещения |  1322 бр. |
| Заета литература |  1535 |
| Абонамент- вестници, списания |  2 |
| Регистрирани читатели |  248 бр. |
| деца |  174 |
| пенсионери |  74 |
| Посещения при мероприятия /публика/ |  113  |
| Направени изложби витрини |  25  |
| Направени библиографски справки-устниФонд на библиотеката |  60 бр.74 212 ед.  |

Много жители на град Перник направиха дарения от книги за библиотеката, в това число и Община Перник, РЕКИЦ-Перник, неправителствени организации, сдружения, съюзи, Регионална Библиотека”Светослав Минков”- Перник, Пернишки автори на книги, известни дейци на културата и др.

 През годината библиотеката се погрижи за опазването на фонда, библиотеката участва във проект”Български библиотеки съвременни центрове за четене и информираност”. Редовно се подреждаха изложби-витрини „Бележити дати”. Библиотеката организира презентации на книги, участва в мероприятията на читалището, по–повод различни дати и събития през годината. Всяка година прави „Лятна читалня на открито” в градинката пред читалището. Работи със училища на територията на град Перник, по различни теми с класове от различни възрастови групи. Включва се във всички кампании на Министерството на Културата за Библиотеките в България. Библиотекарят се включва към проведените семинари организирани от Община Перник, РЕКИЦ-Перник и РБ”Светослав Минков”. Библиотеката се стреми да отговори на изискванията на читателите. За тази цел периодично се прави анкетна - карта за читатели, която ни помага да проучим читателските търсения, за да можем да преценим какви книги са необходими за читателите ни. По този начин си помагаме при комплектуването на книги.

 Библиотеката при читалище „Елин Пелин” отстоява идеята за:
  осигуряване на бърз, качествен, равноправен и нецензуриран /неограничен/ достъп до източници на знание, информация, програми и услуги в съответствие на нуждите на общността;
  библиотеката е отворена за идеи, препоръки и работи за непрекъснатото подобряване на услугите, които предлага.

Форми на традиционно изкуство

Кръжоци 3броя

Театрално студио „Ку-Ку” с изяви : скечове и сценки на герои от народни празници и обичаи /,,Първа Пролет”, ,,Баба Марта”/, обредни изяви, участие със сценичен материал във фестивали на словото или други тържества в читалищния клуб.

Кръжок по изобразително изкуство и лятна школа за деца

През 2022 година децата от кръжока подготвиха изложби със свои произведения посветени на 1- юни, 1-ви октомври, Коледа и др.

Лятната школа бе закрита с художествена изложба, представена пред родителите и обществеността.

Кръжок „Театър на маса”.

Изявите са сред ученици от 3-ти до 5-ти клас по творчеството на известни български автори, като Асен Босев, Елин Пелин , Ран Босилек и други.

Участващите ученици са от ОУ”Св. Иван Рилски”, ОУ”Петър Берон”, ОУ”Константин Кирил Философ”,7-моОУ, 8-мо ОУ”Кракра Пернишки”.

Клубове

Читалището има добре развита клубна дейност.

Клуб „Родознание” – изучава родовата памет Перник и осъществява посещения на места свързани с историята на България с познавателна цел.

Клуб ,,Надежда”- обединява културно- масовите прояви свързани с развлекателната дейност на членската маса, като вечери на хумора и шегата, „Именяци –веселяци”, традиционни празници, осмомартенски концерт, „Пролет Пукна”

Клуб,,Ателие” –Творчески вечери , литературни премиери, презентации на нови книги, беседи на здравни теми и т.н.

Клуб,,Заедно за децата” – теми по превенция на детското здраве, срещи със здравни медиатори.

Школи

1.Фолклорна школа”Хармония” по народно пеене за ученици с художествен ръководител Валери Цветков.

Публиката добре приема изпълненията на децата, което е добър фактор за тяхното израстване. Показател за това са златните медали и отличия на децата от школата от редица фестивали.

2. Детска музикална школа с музикален педагог Валери Цветков, с

класове по акордеон и кларинет.

3. Литературна школа ,,Празниците в стихове и песни” с ръководител Мария Кирилова. Учениците се запознават и изпълняват с желание стихове на наши класици, свързани с народните и семейните празници. Участват в конкурси за изразително рецитиране, активно се изявяват и на фейсбук страницата на читалището.

Форми на съвременно творчество

1.Вокална група „Колорит” с главен художествен ръководител Валери Цветков. Броят на участниците е 15 души. Колоритни по репертоар и възраст женската певческа група вече 22 години е на сцена. Вокалната група взе първа награда и златен медал в Националния събор на читалищата гр.Бяла, втора награда от фестивала ,,Заблеяло ми агънце”гр.Лясковец, второ място във фестивала ,,Пей сърце”гр. Кюстендил.За поредна година групата взе участие в празника, посветен на Гюргя Пинджурова гр. Трън и др.

2.Група за църковно пеене с ръководител отец Марио Христов.

Художествени изложби

1. 1-ви март – Авторска изложба- базар на Ани Илиева на 23.02.2022 –„Баба Марта бързала, мартенички вързала”
2. Изложба за закриване на лятната школа – 28.07.2022г.
3. Авторска изложба на Адриана Попова „Сръчността на българската жена изразена в накити и плетиво” 01-02.03.2022г.

Реализирани партньорства

-Фондация „Единство на православните народи”

- Пенсионерски съюз 2004 г.

- БЧК

-Читалища

- Училища

- Съюз на инвалиди

- Всички културни институти на територията на града

Председател на Настоятелството: